Կարապածաղիկ հովանոցավոր

Կարապածաղիկ հովանոցավոր  (), կարապածաղկազգիների ընտանիքին պատկանող դեղաբույս։

Նկարագրություն 
Հաստ հորիզոնական կոճղարմատով ջրաճահճային բազմամյա խոտաբույս է։ 50-120 սմ բարձրությամբ, անտերև ցողունն ունի գլանաձև տեսք։ Երկար արմատամերձ տերևների հիմքային մասը եռանիստ է, վերին հատվածները՝ տափակ լայն տերևապատյաններով։ Մուգ ձիթապտղականաչ փայլուն տերևներն ունեն լավ արտահայտված օդատար խոռոչներ։ Պարզ բազմածաղիկ հովանոցներում, որոնք տեղակայված են ցողունի գագաթին, հավաքված են բազմաթիվ կանոնավոր երկսեռ վեցանդամ ծաղիկները։ Ծաղկապատը կազմված է խոշոր սպիտակ կամ կարմրավուն պսակակերպ թերթիկներից։ Ծաղիկները բացվում են տարաժամկետ։ Եռանկյուն նշտարաձև, սրածայր թաղանթանման ծաղիկները տեղակայված են հովանոցի հիմքում։ Բազմաթիվ կողավոր շագանակագույն սերմերով կաշվեկերպ շագանակագույն բազմատերևիկները նույնպես ունեն օդատար խոռոչներ։ Գեղազարդային և մեղրատու բույս է։

Տարածվածություն 
Աճում է լեռնային գոտիների ճահճոտ վայրերում, լճերի և գետերի ափերին։ Տարածված է Շիրակի, Լոռու, Արագածոտնի, Տավուշի, Գեղարքունիքի, Սյունիքի, Արարատի, Արմավիրի, Կոտայքի մարզերում և Արցախում։

Նշանակություն 
Բուժական նպատակներով օգտագործում են կոճղարմատները, տերևներն ու սերմերը։ Սերմերի եփուկն օգնում է այտուցների, ջրգողության բուժման համար։

Ծանոթագրություններ 

Դեղաբույսեր
Ծածկասերմեր
Կարապածաղկազգիներ
Բազմամյա բույսեր
Մեղրատու բույսեր
Դեկորատիվ բույսեր
Խոտաբույսեր
1753 թվականին նկարագրված բույսեր
Եվրոպայի բուսական աշխարհ